b'\n_START_ARTICLE_\nPerioda periodnega sistema\n_START_PARAGRAPH_\nPerioda periodnega sistema je vrstica periodnega sistema elementov, ki je urejena tako, da so elementi s sorodnimi kemijskimi lastnostmi zapisani v isti vertikalni koloni \xe2\x80\x93 skupini periodnega sistema. V tako urejenem sistemu se z nara\xc5\xa1\xc4\x8danjem vrstnega \xc5\xa1tevila podobne kemijske lastnosti elementov v vsaki naslednji vrstici periodi\xc4\x8dno ponavljajo._NEWLINE_Alkalijske kovine, na primer, so razvr\xc5\xa1\xc4\x8dene v prvo skupino (kolono) periodnega sistema. Zanje je zna\xc4\x8dilna velika reaktivnost in tendenca, da z oddajanjem enega elektrona prehajajo v oksidacijsko stanje +1 in dobijo elektronsko konfiguracijo \xc5\xbelahtnega plina._NEWLINE_Periodi\xc4\x8dne trende lastnosti sodobna kvantna mehanika pojasnjuje z elektronskimi ovojnicami: vsaka naslednja perioda ima eno elektronsko ovojnico ve\xc4\x8d kot prej\xc5\xa1nja. Elementi v blokih s in p v isti periodi na splo\xc5\xa1no ne ka\xc5\xbeejo trendov ali podobnih lastnostih. V teh blokih so trendi bolj izraziti v kolonah (skupinah). V bloku d so trendi v periodi bolj izraziti, v bloku f pa so si elementi zelo podobni, predvsem lantanoidi._NEWLINE_Standardni periodni sistem elementov ima sedem period, ki ustrezajo sedmim elektronskim ovojnicami.'